Behoort dié diamant aan jou? | Maroela Media
'n Grafiese voorstelling van 'n diamant (Foto: Pixabay,TracyJaneShaw)
'n Vrou van Pretoria is op soek na die eienaar van 'n "baie unieke en besonderse" diamant nadat sy dié steen tydens haar vakansie aan die kusdorpie Witsand in die Wes-Kaap in die badkamer van 'n kampeerterrein opgetel het.
Thea Bester-Swanepoel het aan Maroela Media vertel haar ma, Ria Bester, het dié diamant gewaar waar dit op die munisipale kampeerterrein se badkamervloer gelê het.
Sy sê hoewel hulle nie die ring laat waardeer het nie, blyk dit die ware Jakob te wees. "Ons het sommer op die internet gekyk na tekens waarvoor jy moet kyk as jy 'n egte diamant wil uitken en al die tekens is daar dat dié steen baie waardevol is.
"Hy is minstens een karaat, indien nie meer nie, en hoort waarskynlik op 'n trouring. Ons vermoed die steentjie het losgekom. As ek die eienares was, sou ek nie weet waar om te begin soek nie – al wat ek weet, is dat my hart baie seer sou wees indien ék die steen verloor het," sê sy.
Indien dit jou ring is, kan jy hom terugeis deur die snit en die kleur van die diamant te identifiseer.
Stuur 'n e-pos aan Thea na [email protected].
Die foto in die artikel is 'n grafiese voorstelling van 'n diamant en nié die verlore diamant wat in Bester se besit is nie.
Ek sal graag wil weet of die eienaar gevind was. Sal weereens n storie van hoop wees.
Ek sal graag wil weet, is dit nou 'n los diamant of 'n ring – sy sê sy het die steentjie (diamant) opgetel, maar net daarna word verwys na die ring. Ek is nou bietjie deurmekaar.
Vat my gedagtes ver terug, my oval silver diamant 1.06 verloor in Centurion in 1995.
Ek hoop die eienaar word gevind. Ek kan my net indink hoe bly sy gaan wees.
Laat jou ring elke jaar deur die juweliers vir ń checkup gaan sodat die stene mooi vasgeheg word, sou dit begin loskom.Glo my dis nie lekker as jy vir jou ring kyk en die diamant het uitgeval nie!
Gelukkig het ek myne 2 uur die oggend in die lee bad gekry!! kon netsowel weggespoel het.Ja ek het gesoek van 11uur die aand en hom eers 2 uur die oggend gekry.
Ring se kind gaan nou elke jaar vir ń checkup, ek sal dit nooit in my lewe kan vervang nie. Hoop die eienaar word opgespoor.